钦定古今图书集成/明伦汇编/闺媛典/第050卷 > 吴景文妻郑氏
## 钦定古今图书集成/明伦汇编/闺媛典/第050卷 > 吴景文妻郑氏

按《闽通志》：“郑氏，政和人，适同邑吴景文。洪武时，木溪
寨寇至，举邑惊走，郑氏及女伴十馀人避难山谷中。
寇进逼之，郑遂投崖而下。将半，有棘刺钩其衣，久乃
复坠，故得不死，而折其右足，馀女俱为贼所掠。郑氏
子瑾甫周岁，弃草莽间。寇退亦无恙，人以为天相其
节云。”